שיחת קטגוריה:יהודים בלארוסים

message: זו טעות לדבר על "יהודים בלארוסים" לפני 1917 – וזה המקרה ביחס לרבים מהערכים כאן. כנ"ל לגבי היהודים שחיו בשטח הנרחב שהפך לחלק מפולין דקה וחצי אח"כ והיה חלק ממנה עד מלחמת העולם השנייה. במקום זה, הם צריכים להיות מסווגים כיהודים פולנים, יהודים רוסים או יהודים ליטאים. אביעדוס • שיחה ה' באב ה'תשע"ד,  02:52, 1 באוגוסט 2014 (IDT)
replies: text: היי אביעד, אני מנסה להבין את כוונתך - האם אתה רוצה לומר שלא הייתה שפה בלארוסית ולא הייתה מדינת בלארוס ולא היה עם בלארוסי לפני 1917? כי אם כן, זו נראית לי כשגיאה. הייתה שפה, היה עם והייתה מדינה, גם אם כבושה בדרך כלל על ידי אחרים. אדרבא, כפי שרואים כיום, כל הנסיונות להכחיד אותם, כשלו. וממילא היו גם יהודים בלארוסים לפני 1917. הייתי אומר שזה דומה למשל, ליהודים אנגלים, יהודים סקוטים ויהודים ולשים, להבדיל מיהודים בריטים. עמירם פאל - שיחה 10:12, 1 באוגוסט 2014 (IDT)
replies: text: :אם היית אומר כך היית טועה, כי אף אחד, לרבות הם עצמם, לא הגדיר אותם אז כך ולא מגדיר אותם כך היום במחקר, כי אם כאחד משלוש הקטגוריות המובאות לעיל. ההגדרה "יהודים בלארוסים" כמתייחסת למסגרות הזמן שהזכרתי היא אנאכרוניזם מוטעה. אביעדוס • שיחה ה' באב ה'תשע"ד,  15:02, 1 באוגוסט 2014 (IDT)
replies: text: ::קבעת ולא ביססת, לא קבעת. על סמך מה אתה טוען, אם אמנם כך אתה טוען וגם על זה לא ענית, שלא היו עם ולשון ואזור בלארוסים לפני 1917? עמירם פאל - שיחה 17:00, 1 באוגוסט 2014 (IDT)
replies: text: :::אסביר: כמובן, היה עם בלארוסי ושפה בלארוסית לפני 1917. בכלל לא על זה מדובר.

text: :::מה שלמיטב זיכרוני אין הוא הגדרתם של יהודים שישבו בשטח שכיום הוא מדינת בלארוס – בכתביהם של בני תקופה זו, ויותר מזה במחקר על אודותיה – כחטיבה ששמה "יהודים בלארוסים". אם אתה טוען שכן רווחת בספרות הגדרה כזאת, חובת ההוכחה היא עליך. אביעדוס • שיחה ה' באב ה'תשע"ד,  17:30, 1 באוגוסט 2014 (IDT)
replies: text: ::::אני שמח שסילקנו את הבעיה הזו, ומקובל שאכן היו עם, שפה ואזור בלארוסי גם לפני 1917, אבל עכשיו, לפחות לדעתי, לא ברור בכלל מה הטענה כנגד היהודים הבלארוסים לפני אותו מועד - וכי ליהודי סקוטלנד הייתה זהות שונה מזו של יהודי אנגליה? יהודים צרפתים שונים מיהודים אלג'יראים? היהודים קרויים על פי המקום בו הם גרים או נולדו בכל רחבי תבל וכך מתייחסים אליהם. יהודים בלארוסים יש והיו ממש כמו יהודים אוקראינים ויהודים רוסים או פולנים או רומנים. אין הבדל של ממש בין כולם, אלא לכל אחד יש היסטוריה ותיאור על פי מקום מושבו או היוולדו. ומי שנולד ברוסיה הלבנה, הוא יהודי בלארוסי, אפילו אם השטח נכבש על ידי רוסיה. כך לפחות נראה לי. יתכן שהדרך הנכונה היא גם וגם - להכניס במקרים המתאימים, גם לקטגוריית יהודים בלארוסים וגם ליהודים רוסים למשל. עמירם פאל - שיחה 08:46, 2 באוגוסט 2014 (IDT)
replies: text: :::::במחילה, זה דחליל: לא היה מה לסלק, מאחר שמעולם לא טענתי את מה ש*אתה* העלית כששאלת למה כוונתי (אחרי "אני מנסה להבין את כוונתך - האם אתה רוצה לומר...").

text: :::::אם אינך מבין "מה הטענה כנגד היהודים הבלארוסים לפני אותו מועד", אחזור על מה שכתבתי לעיל: בניגוד ליהודי סקוטלנד ויהודי אלג'יריה, במקרה של "יהודי בלארוס" לפני 1917 (+ בשטחים שהיו חלק מפולין עד 1939) – אף אחד, לרבות הם עצמם, לא הגדיר אותם אז כך ולא מגדיר אותם כך היום במחקר. תחת זאת, הם מוגדרים כמשתייכים לאחת משלוש הקטגוריות הנ"ל. ההגדרה "יהודים בלארוסים" כמתייחסת למסגרות הזמן שהזכרתי היא אנאכרוניזם מוטעה. אביעדוס • שיחה ז' באב ה'תשע"ד,  20:17, 2 באוגוסט 2014 (IDT)
replies: text: ::::::צר לי, אך אינני מבין את ההבדל בין :קטגוריה:אנשי דת בלארוסים למשל, לבין :קטגוריה:רבנים בלארוסים, שוב, אם בכלל אתה רואה הבדל ביניהם ואם אינני מקים חס וחלילה  דחליל חדש. שים לב שב:קטגוריה:בלארוסים ישנן שבע קטגוריות שונות, שלכאורה דבריך אמורים לחול על כולן, ושוב, אלא אם אתה חושב שכולן צריכות להיות שונות מהקטגוריה הספציפית של היהודים הבלארוסים. אחזור על מה שהצעתי בסוף דברי הקודמים, יתכן שהפתרון יכול להיות גם וגם. מה דעתך? עמירם פאל - שיחה 09:26, 3 באוגוסט 2014 (IDT)
thread_title:  שגיאה מתודולוגית